  Виталий Пронин Азьвыл аръёсы «Элькуновидение» радъяськылӥз «Евровидение» амалъя: пыриськисьёс (участникъёс) понна куаразэс сётылӥзы ёросъёсысь ыстэм муртъёс, соослэн баллъёссы борды ватсаськылӥзы жюрилэн дунъямез но калыклэн СМС пыр куара сётэмез.Учкелэ 4-тӥ шуркынмонэ - Элькунмылэн нуналаз - «Мынам Удмуртие» телеканалысь «Светӥ дорын куноын» программаез. Со кутскоз 18.10 часын.  21-тӥ коньывуонэ Ижысь «Аксион» культурая юртын ортчиз «Элькуновидение-2017» конкурслэн 2-тӥ этапез. 19 ёрос пӧлысь 14-ез финалэ потӥзы - соос асьмеды шумпоттозы на 4-тӥ шуркынмонэ «Мынам Удмуртие» телеканал пыр.Туэ та конкурс 6-тӥзэ радъяськиз ни. «Мынам Удмуртиелэн» кичӧлтонэз борды табере итӥсько «Удмурт Кенеш» огазеяськон но шаерысьтымы Лулчеберетъя но туризмъя министерство. Озьы проектлэн бурдъёсыз паськытгес луизы, та аръёс ӵоже солэн данэз будӥз. Азьвыл отын асьсэлэсь быгатонлыксэс Удмуртиысь гинэ усточиос эскерыны быгатылӥзы ке, 2-тӥ арзэ ни мыло-кыдо пырисько Татарстанысь кырӟасьёс но. Телерадиокомпанилэн директорез Марина Городилова верамъя, соос дась та проектэз быдэс Россие но, фин-угор кунъёсы но вӧлмытыны.«Удмурт Кенеш» огазеяськонлэн тӧроез, Кун Кенешысь ялан ужась комиссилэн кивалтӥсез Татьяна Ишматова лыдъя, конкурс зэмзэ но удмурт лулчеберетэз вӧлмытонын одӥгез яркытэз но устоез проект луэ, арысь аре со самодеятельностьысь профессионалъёсты будэтэ.Азьвыл аръёсы «Элькуновидение» радъяськылӥз «Евровидение» амалъя: пыриськисьёс (участникъёс) понна куаразэс сётылӥзы ёросъёсысь ыстэм муртъёс, соослэн баллъёссы борды ватсаськылӥзы жюрилэн дунъямез но калыклэн СМС пыр куара сётэмез. Зэмзэ вераса, сыӵе дунъет туж ик шонер ӧй вал - сое валаллязы асьсэос но конкурсантъёс, угось дунъяськылӥз ог-огедлы дурбасьтыны быгатон мылкыд. Собере, шуом, ӵошатоно ке Пичи Пурга но Сюмси ёросъёслэсь «удмуртлыксэс», кыкетӥосыз куке-соку зэмос кизили будэтыны пӧрмытӥзы ке но, вормон соослы ноку уз чилекты - ӧвӧл Сюмсиын Пургалан мында удмуртъёс, котьма тон кар! Та ласянь туэ условиос шӧдскымон зэмлыкоесьгес. Куара сётыны озьы ик алэмын ӧвӧл - но со луоз «Учкисьёслэн синмаськонзы» номинация.Ёросъёсысь ыстэм дунъясьёслэн рользы йылпумъяськиз ни, шуыны луоз - соос юрттӥзы финалистъёсты бырйыны. Азьвыл чакламъя соос 12 луыны кулэ вал, но режиссёр эшшо кыксэ жаляз - 13-тӥ, 14-тӥ интыосы кылемъёслэн баллъёссы, пе, 11-тӥ, 12-тӥлэсь шӧдскымон уг висъясько... Ёросъёсысь жюриослэн мылкыдынызы учкисьёс туэ оглом соглаш. Но со вормон ӧвӧл на! Туэ вормисез быръёзы кырӟан гожъян удысысь зэмос усточиос - профессионалъёслэсь жюри. Пичи Пурга ёросысь «Эрик» группа финалэ потӥз. Ӵапак соин али уг яра на котькудӥзлы нимаз дунъет сётыны, вождэс эн вае. Огъя кылъёсын гинэ ке, конкурслэн ӟечлыкез зэмзэ но будэ. Туэ зэмзэ но вал выль гуръёс, экспериментъёс, улэп крезьгур (зэм, укыр ӧжыт!), выль образъёс, суредъёс. Уката но кылем арен ӵошатоно ке. (Тодӥсько на, кызьы жюри миым, сюлэмыз борды кутӥськыса, пукиз: вылысьтыз вылаз чузъяськылӥзы «лушкам» крезьгуръёс, пелез вандӥзы сапрес гожтэм текстъёс.) Туэ, шӧдӥсько, сыӵе пыкылонъёс шӧдскымон ӧжыт луозы.- Со понна ик конкурсэ ӧтчаськом профессионалъёсты, - шуо «Мынам Удмуртие» телеканалысь удмурт журналистъёс - угось эфире ляб кырӟанъёсты сётэм уг поты. Нош индылытэк, критикатэк автор уг вала, шонер-а со ужа, уг-а, со аслаз произведениез бере, дуно потэ, муртлэн синмыныз-пельыныз адӟыны-кылыны уг быгаты...http://udmdunne.ru/2017/10/kin-ehlkunovidenie-vozhvylyaskonlehn-finalaz-pot%D3%A5z/Зинаида Рябинина Видео но туспуктэмъёс: vk.com ("Элькуновидение")https://youtu.be/tpZynYjSu28   